CELEX: 31979L0076
Language: el
Date: 1978-12-21 00:00:00
Title: Οδηγία 79/76/ΕΟΚ της Επιτροπής, της 21ης Δεκεμβρίου 1978, περί προσαρμογής στην τεχνική πρόοδο της οδηγίας 72/276/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων υφανσίμων ινών

Avis juridique important

|

31979L0076

Οδηγία 79/76/ΕΟΚ της Επιτροπής, της 21ης Δεκεμβρίου 1978, περί προσαρμογής στην τεχνική πρόοδο της οδηγίας 72/276/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων υφανσίμων ινών  

Επίσημη Εφημερίδα αριθ. L 017 της 24/01/1979 σ. 0017 - 0018 Φινλανδική ειδική έκδοση: Κεφάλαιο 13 τόμος 9 σ. 0148  Ελληνική ειδική έκδοση: Κεφάλαιο 13 τόμος 8 σ. 0024  Σουηδική ειδική έκδοση: Κεφάλαιο 13 τόμος 9 σ. 0148  Ισπανική ειδική έκδοση: Κεφάλαιο 13 τόμος 9 σ. 0158  Πορτογαλική ειδική έκδοση : Κεφάλαιο 13 τόμος 9 σ. 0158 

ΟΔΗΓΙΑ ΤΗΣ ΕΠΙΤΡΟΠΗΣ της 21ης Δεκεμβρίου 1978 περί προσαρμογής στην τεχνική πρόοδο της οδηγίας 72/276/ΕΟΚ του Συμβουλίου περί προσεγγίσεως των νομοθεσιών των Κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων  υφανσίμων ινώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την οδηγία 72/276/ΕΟΚ του Συμβουλίου της 17ης Ιουλίου 1972 περί προσεγγίσεως των νομοθεσιών των Κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων υφανσίμων ινών(1),  Εκτιμώντας:  ότι η οδηγία 72/276/ΕΟΚ καθιέρωσε ομοιόμορφες μεθόδους εφαρμόσιμες σε ορισμένα διμερή μείγματα υφανσίμων ινών για τον προσδιορισμό, κατά τους επισήμους ελέγχους που πραγματοποιούνται στα Κράτη μέλη, της συνθέσεως σε ίνες των υφανσίμων προϊόντων, τόσο ως  προς την προκατεργασία του δείγματος όσο και ως προς την ποσοτική ανάλυση- ότι απεδείχθη απαραίτητο οι μέθοδοι αναλύσεως αριθ. 3 και αριθ. 6 του παραρτήματος II της οδηγίας 72/276/ΕΟΚ να προσαρμοσθούν στις τελευταίες εξελίξεις της επιστήμης και της τεχνικής- ότι, οι προβλεπόμενες για τον σκοπό αυτό τροποποιήσεις είναι  απαραίτητες για τη θέση σε εφαρμογή και χρήση τέτοιων μεθόδων- ότι τα προβλεπόμενα από την παρούσα οδηγία μέτρα είναι σύμφωνα προς τη γνώμη της Επιτροπής για την Προσαρμογή στην Τεχνική Πρόοδο των μεθόδων αναλύσεως στον τομέα των υφανσίμων, η οποία προβλέπεται από το άρθρο 5 της οδηγίας 72/276/ΕΟΚ ότι είναι απαραίτητο να προβλεφθεί μία εγγύς ημερομηνία για την θέση σε εφαρμογή των διατάξεων εσωτερικού δικαίου των απαραιτήτων για την εφαρμογή της παρούσης οδηγίας- ότι η ημερομηνία αυτή δύναται, κατά συνέπεια, να έχει ορισθεί εντός προθεσμίας έξη  μηνών από της κοινοποιήσεως της παρούσης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα II παράγραφος 2, μέθοδοι αριθ. 3 και 6, της οδηγίας 72/276/ΕΟΚ του Συμβουλίου τροποποιείται σύμφωνα με το παράρτημα της παρούσης οδηγίας.   Άρθρο 2  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν περί αυτού αμέσως την Επιτροπή.  2. Από της κοινοποιήσεως της παρούσης οδηγίας, τα Κράτη μέλη ενημερώνουν την Επιτροπή εντός ευθέτου χρόνου, προκειμένου να της επιτραπεί να διατυπώσει τις παρατηρήσεις της, περί παντός σχεδίου διατάξεων νομοθετικού, κανονιστικού ή διοικητικού χαρακτήρος  που σκοπεύουν να θεσπίσουν στον τομέα που διέπεται από την οδηγία.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1978.  Για την Επιτροπή Richard BURKE Μέλος της Επιτροπής  (1) ΕΕ αριθ. Ν 173 της 31.7.1972, σ. 1.      ΠΑΡΑΡΤΗΜΑ  Τροποποίηση του παραρτήματος II παράγραφος 2 της οδηγίας 72/276/ΕΟΚ του Συμβουλίου της 17ης Ιουλίου 1972 ΜΕΘΟΔΟΣ Αριθ. 3 Σημείο 3: ΕΞΟΠΛΙΣΜΟΣ ΚΑΙ ΑΝΤΙΔΡΑΣΤΗΡΙΑ (εκτός από εκείνα που περιγράφονται στις γενικές οδηγίες)- σημείο 3.2 Αντιδραστήρια, περίπτωση (i) τροποποιείται ως εξής:  "Διάλυμα περιέχον 20 g ανύδρου χλωριούχου ψευδαργύρου τετηγμένoυ και 68 g ανύδρου μυρμηκικού οξέος φέρεται μέχρι μάζας 100 g με νερό (ήτοι 20 μέρη κατά βάρος ανύδρου χλωριούχου ψευδαργύρου τετηγμένου με 80 μέρη κατά βάρος μυρμηκικού οξέος  περιεκτικότητος 85% κατά βάρος".  Για το σκοπό αυτό, εφιστάται η προσοχή στο παράρτημα II.1. σημεία I.3.2.2, που καθορίζει ότι όλα τα χρησιμοποιούμενα αντιδραστήρια πρέπει να είναι χημικώς καθαρά. Εξ άλλου, είναι απαραίτητο να χρησιμοποιείται αποκλειστικά άνυδρος χλωριούχος ψευδάργυρος  τετηγμένος.  Σημείο 4: ΤΡΟΠΟΣ ΕΡΓΑΣΙΑΣ, δεύτερο εδάφιο, δεύτερη φάση, τροποποιείται ως εξής:  "Το ινώδες υπόλειμμα εκπλύνεται με 100 ml περίπου ψυχρού διαλύματος αμμωνίας (3.2. ii), ώστε να εξασφαλίζεται ότι το υπόλειμμα αυτό παραμένει πλήρως εμβυθισμένο εντός του διαλύματος επί 10 λεπτά(1) και εν συνεχεία εκπλύνεται τελείως με ψυχρό νερό." (1) Για να εξασφαλισθεί η εμβύθιση επί 10 λεπτά του ινώδους υπολείμματος εντός του διαλύματος αμμωνίας είναι δυνατόν, παραδείγματος χάριν, να προσαρμοσθεί στο χωνευτήριο διηθήσεως μία προέκταση με στρόφιγγα που να επιτρέπει τη ρύθμιση της ροής του  αμμωνιακού διαλύματος.  Σημείο 5: ΥΠΟΛΟΓΙΣΜΟΣ ΚΑΙ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ τροποποιείται ως εξής:  "Τα αποτελέσματα υπολογίζονται με τη μέθοδο που περιγράφεται στις γενικές οδηγίες. Η τιμή του "d" για τον βάμβακα είναι 1,02." Μέθοδος Αριθ. 6 Σημείο 4: ΤΡΟΠΟΣ ΕΡΓΑΣΙΑΣ, τελευταία φάση, τροποποιείται ως εξής:  "Για την απομάκρυνση της περισσείας του υγρού εφαρμόζεται τελικά κενό, εν συνεχεία το υπόλειμμα υφίσταται επεξεργασία δια ζέοντος ύδατος για την πλήρη απομάκρυνση του διαλύτου, εφαρμόζεται κενό, ξηραίνεται το χωνευτήριο και το υπόλειμμα, ψύχεται και  ζυγίζεται."